Dicrepidius

Dicrepidius er en slekt av biller som hører til familien smellere (Elateridae).

Utseende 
Middelsstore (gjerne ca. 20 millimeter), slanke, blanke, brunlige til svarte smellere. Hannene har kamformede antenner. Pronotum er forholdsvis smalt, klokkeformet, bakhjørnene trukket ut bakover. Dekkvingene har tydelige punktstriper.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Storsmellernes larver lever for det meste i morken, død ved. Hva de spiser kan variere – noen arter synes å være hovedsakelig planteetere, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

Utbredelse 
Slekten er utbredt i Amerika, fra USA (Indiana) i nord til Argentina i sør.

Systematisk inndeling 
 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien storsmellere, Elaterinae Leach, 1815
 Stammen Ampedini Gistel, 1856
 Understammen Dicrepidiina Candéze, 1859 
 Slekten Dicrepidius Eschcholtz, 1829 
 Dicrepidius brasilianus Casari, 2009
 Dicrepidius cavifrons Candéze, 1881
 Dicrepidius corvinus Candéze, 1859
 Dicrepidius distinctus Fleutiaux, 1911
 Dicrepidius elegans Fleutiaux & Sallé, 1889
 Dicrepidius ignotus Fleutiaux & Sallé, 1889
 Dicrepidius insularis Champion, 1897
 Dicrepidius palmatus Candéze, 1859
 Dicrepidius politus Champion, 1894
 Dicrepidius ramicornis (Palisot de Beauvois, 1805)
 Dicrepidius serraticornis Champion, 1894

Eksterne lenker 
 bugguide.net - bildedatabase over nordamerikanske insekter. Besøkt 25.9. 2019
 

Smellere
Biller formelt beskrevet i 1829